wickkiey/tamil-wikipedia-chunked huggingface dataset:
# மொகமந்து மாவட்டம்

| name = மொகமந்து மாவட்டம்
| native_name =
| native_name_lang = ps
| settlement_type = மாவட்டம்  
| image_skyline =
| imagesize =
| image_alt =
| image_caption = மேல்:நக்வி பள்ளத்தாக்கு
கீழ்:சுலைமான் மலைத்தொடர்  
| image_map = Mohmand in Khyber Pakhtunkhwa (Pakistan).svg
| map_alt =
| map_caption = பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் கீழ் தெற்கு வசீரிஸ்தான் மாவட்டத்தின் அமைவிடம் (சிவப்பு நிறத்தில்)
| coordinates =  
| subdivision_type = நாடு
| subdivision_name =
|subdivision_type1 = மாகாணம்
|subdivision_name1 = கைபர் பக்துன்வா மாகாணம்
| subdivision_type2 = கோட்டம்
| subdivision_name2 = பெசாவர்  
| established_title = நிறுவிய ஆண்டு
| established_date = 1951
| seat_type = தலைமையிடம்
| seat = காலானை
| parts_type = தாலுகாக்கள்
| parts_style = para
| p1 = 7
| p2 =  
| government_footnotes =
| government_type = மாவட்ட நிர்வாகம்
| leader_party =
| leader_title = Deputy Commissioner
| leader_name =
| leader_title1 = District Police Officer
| leader_name1 =
| leader_title2 = District Health Officer
| leader_name2 =  
| area_footnotes =
| area_total_km2 = 2,296  
| elevation_footnotes =
| elevation_m =
| elevation_max_footnotes =
| elevation_max_m =
| elevation_min_footnotes =
| elevation_min_m =  
| population_footnotes = அவைகள்:  
- அம்பர் உத்மன் கேல் தாலுகா
- ஹலீம் சாய் தாலுகா
- பிண்டியாலி தாலுகா
- பிரான் கர் தாலுகா
- சபி தாலுகா
- மேல் மொகமந்து தாலுகா
- யாக்கே குண்ட் தாலுகா
# மொகமந்து மாவட்டம்

### மக்கள் பிரதிநிதிகள்

இம்மாவட்டம் மாகாணச் சட்டமன்றத்திற்கு இரண்டு தொகுதிகளைக் கொண்டுள்ளது.
# மொகமந்து மாவட்டம்

## மக்கள் தொகை பரம்பல்

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,74,345 ஆகும். அதில் ஆண்கள் 241,549 மற்றும் பெண்கள் 232,755 உள்ளனர். இதன் சராசரி எழுத்தறிவு 30.39% ஆகும். 100% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் பேர் மட்டுமே உள்ளனர். பஷ்தூ மொழியை 98.83% மக்கள் பேசுகின்றனர்.
# மொகமந்து மாவட்டம்

## இதனையும் காண்க

- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# கைபர் பக்துன்வா மாவட்டப் பட்டியல்

7 கோட்டங்களும், 41 மாவட்டங்களும்]]  
பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் உள்ள 41 மாவட்டங்களின் பட்டியல் பின்வருமாறு:  
1. அப்போட்டாபாத் மாவட்டம்
1. அலாய் மாவட்டம்
1. ஒராக்சாய் மாவட்டம்
1. கீழ் கோகிஸ்தான் மாவட்டம்
1. கீழ் தீர் மாவட்டம்
1. கீழ் தெற்கு வசீரிஸ்தான் மாவட்டம்
1. குர்ரம் மாவட்டம்
1. கரக் மாவட்டம்
1. கீழ் சித்ரால் மாவட்டம்
1. கைபர் மாவட்டம்
1. கோஹிஸ்தான் மாவட்டம்
1. சித்ரால் மாவட்டம்
1. சுவாத் மாவட்டம்
1. பன்னு மாவட்டம்
1. மேல் சித்ரால் மாவட்டம்
1. கொலை-பாலாஸ் மாவட்டம்
1. கோஹாட் மாவட்டம்
1. சாங்லா மாவட்டம்
1. சார்சத்தா மாவட்டம்
1. சுவாபி மாவட்டம்
1. தாங்க் மாவட்டம்
1. தெற்கு வசீரிஸ்தான் மாவட்டம்
1. தேரா இஸ்மாயில் கான் மாவட்டம்
1. தோர்கர் மாவட்டம்
1. நவ்செரா மாவட்டம்
1. பட்டாகிராம் மாவட்டம்
1. பஜூர் மாவட்டம்
1. புனேர் மாவட்டம்
1. பெசாவர் மாவட்டம்
1. மத்திய தீர் மாவட்டம்
1. மன்செரா மாவட்டம்
1. மார்தன் மாவட்டம்
1. மாலகண்ட் மாவட்டம்
1. மேல் கோகிஸ்தான் மாவட்டம்
1. மேல் தீர் மாவட்டம்
1. மேல் தெற்கு வசீரிஸ்தான் மாவட்டம்
1. மொகமந்து மாவட்டம்
1. லக்கி மார்வாத் மாவட்டம்
1. வடக்கு வசீரிஸ்தான் மாவட்டம்
1. ஹங்கு மாவட்டம்
1. ஹரிபூர் மாவட்டம், பாகிஸ்தான்
# கைபர் பக்துன்வா மாவட்டப் பட்டியல்

## இதனையும் காண்க

- கைபர் பக்துன்வா மாகாணத்தின் கோட்டங்கள்
# சைமன் பிரேதான்

**சைமன் பிரேதான்** *(Simon Bredon)* (1300 – 1372) ஓர் ஆங்கிலேய வானியலாளரும் கணிதவியலாளரும் மருத்துவரும் ஆவார். இவர் ஆக்சுபோர்டு, மெர்ட்டன் கல்லூரி உறுப்பினர் ஆவார். இவர் 1330 முதல் 1342 வரை ஆக்சுபோர்டு, மெர்ட்டன் கல்லூரி உறுப்பினராகத் தேர்ந்தெடுக்கப்பட்டார்.முன்பே இவர் பால்லியோலில் உறுப்பினராக இருந்துள்ளார். இவர் ஆக்சுபோர்டு பல்கலைக்கழக மருத்துவ முனைவரும் ஆவார். இவர் ஆக்சுபோர்டு கல்லூரிகளில் தன் கையெழுத்து ஆவணங்களையும் கருவிகளையும் விட்டுச் சென்றார். இவற்றில் ஆக்சுபோர்டு, ஓரியேல் கல்லூரியில் விட்டுச் சென்ற வாகோளமும் உள்ளடங்கும். ( அண். 1340). இப்பொது இந்த வான்கோளம் அறிவியல் வரலாற்று அருங்காட்சியகத்தில் உள்ளது.  
இவர் தான் முக்கோணவியலில் ஆய்வு மேற்கொண்ட மிக முந்தைய ஐரோப்பியக் கணிதவியலாளர் ஆவார்.  
*The equatorie of the planetis* எனும் நூல் இவரால் எழுதப்பட்டது என்றாலும், ஜியோப்பிரே சாசர் அல்லது அவரது சமகால ஆசியர் ஒருவரால் எழுதப்பட்டிருக்கலாம் எனவும் நம்பப்படுகிறது. *Theorica planetarum* எனும் நூல் இவரால் எழுதப்பட்டதென முன்பு கூறிவந்தாலும், இப்போது இதை வால்ட்டேர் பிரிட்டு எழுதினார் என்று கருதப்படுகிறது.
# சைமன் பிரேதான்

## நூல்தொகை

- Larry D. Benson, *The Riverside Chaucer* (3rd edn., Boston: Houghton Mifflin, 1987)
- Robert T. Gunther, *Historic Instruments for the Advancement of Science: A Handbook to the Oxford Collections Prepared for the Opening of the Lewis Evans Collection on May 5, 1925* (Oxford: Oxford University Press, 1925), pp.&nbsp;19–20
- Derek J. Price, ed., *The equatorie of the planetis* (Cambridge: Cambridge University Press, 1955)
- F. N. Robinson, *The works of Geoffrey Chaucer* (2nd edn., Boston: Houghton Mifflin, 1957)
- Keith Snedegar, 'Simon Bredon, a Fourteenth-Century Astronomer and Physician', in Lodi Nauta and Arjo Vanderjagt, eds., *Between Demonstration and Imagination* (Leiden: Brill, 1999), pp.&nbsp;285–309
- C. H. Talbot, 'Simon Bredon (c. 1300–1372), Physician, Mathematician and Astronomer', *British Journal for the History of Science* 1 (1962), 19–30
# புதுச்சேரி சட்டப்பேரவை எதிர்க்கட்சித் தலைவர்கள் பட்டியல்

**புதுச்சேரி சட்டப்பேரவை எதிர்க்கட்சித் தலைவர்கள் பட்டியல்** (*List of leaders of the opposition in the Puducherry Legislative Assembly*) என்பது **புதுச்சேரி சட்டப்பேரவையின்** அதிகாரப்பூர்வ எதிர்க்கட்சி அரசியல்வாதி ஆவார். தற்போதைய எதிர்க்கட்சித் தலைவராகத் திராவிட முன்னேற்றக் கழக சட்டமன்ற உறுப்பினர் ஆர் .சிவா உள்ளார்.
# புதுச்சேரி சட்டப்பேரவை எதிர்க்கட்சித் தலைவர்கள் பட்டியல்

## புதுச்சேரி சட்டசபையின் எதிர்க்கட்சித் தலைவர்களின் பட்டியல் (1955-1963)

புதுச்சேரி பிரதிநிதிகள் சபையின் பல்வேறு எதிர்க்கட்சித் தலைவர்களின் பதவிக்காலம் கீழே கொடுக்கப்பட்டுள்ளது
| முதல் | வரை | மொத்தப் பதவிக் காலம் |
| --- | --- | --- |
# புதுச்சேரி சட்டப்பேரவை எதிர்க்கட்சித் தலைவர்கள் பட்டியல்

## புதுச்சேரி சட்டமன்ற எதிர்க்கட்சித் தலைவர்களின் பட்டியல் (1963 முதல்)

புதுச்சேரி சட்டமன்ற எதிர்க்கட்சித் தலைவர்களின் பதவிக்காலம் கீழே கொடுக்கப்பட்டுள்ளது
| பதவியேற்ற நாள் | அலுவல் கடைசி நாள் | மொத்தப் பணிக்காலம் |
| --- | --- | --- |
# வால்ட்டேர் பிரிட்டு

**வால்ட்டேர் பிரிட்டு** *(Walter Brit)* ( பிரிட்டு, பிரிட்டி, அல்லது பிரித்தசு எனவும் அழைக்கப்படுகிறார்) ( 1390) ஆக்சுபோர்டு மெர்ட்டன் கல்லூரியின் ஆய்வுறுப்பினர் ஆவார். இவர் வானியலிலும் கணிதவியலிலும் பல நூல்களை எழுதியுள்ளார். மேலும் இவர் மருத்துவத்திலும் ஒரு பாடநூல் எழுதியுள்ளார். இவர் ஜான் வைக்கிளிப்பின் மாணவர் ஆவார். *De auferendis clero possessionibus* எனும் நூலையும் இவர் எழுதியதாகக் கூறப்படுகிறது.
# வால்ட்டேர் பிரிட்டு

## இனங்காணல் சிக்கல்

அந்தோனி வுடு 17 ஆம் நுற்றாண்டில், பிரிட்டு எனும் பெயரை வால்ட்டேர் புருட்டு எனும் பெயரோடு பொருத்தி இனங்கண்டார். வால்ட்டேர் புருட்டு இயர்போர்டு திருச்சவையின் ஓர் அடிநிலை மாந்தன் அல்லது மனிதன் ஆவார். இவரது வழக்கு ஜான் பாக்சே பேரில் 1391 இல் இயர்போர்டில் தாமசு திரிவெனந்து பேராயர் முன்னிலையில் நடந்தது. என்றாலும், நடப்பு புலமையாளர் இவ்வழக்கு முடிவுறவில்லை என கூறுகிறது.  
பாக்சே புருட்டு மீது வழக்கில் உள்ள கட்டுரைகளை அச்சிடுகிறார். இதைத் தன் வழக்கில் பாக்சே தனக்குச் சாதகமாக வாதாடி, பேராயம் இறுதி முடிவெடுக்கும்படி, தன் கருத்துகளை முன்வைக்கிறார். முப்பத்தேழு கட்டுரைகள் தேர்ந்தெடுத்து கேம்பிரிட்ஜ் பல்கலைக்கழகத்துக்கு ஆய்வுக்கு(ஓர்வுக்கு) அனுப்பப்பட்டன. புருட்டு மேலும் உருட்டுக்கு ஆட்படாமலதிருக்க, தப்பித்துக் கொண்டுள்ளார்.
# வால்ட்டேர் பிரிட்டு

## அறிவியல் எழுத்துகள்

* Theorica Planetarum * எனும் நூல் அடிக்கடி பிருட்டுவினது எனப் போடிலைன் நூலகத்தின் இரு கையெழுத்துப் படிகளில்( xv. ff. 58 b-92, and Wood, 8 d, f. 93) இவரது கையெழுத்து இடப்பட்டுள்ளதால் கூறப்ப்படுகிறது; பெடெர்சன் இது பிரிட்டுவினது என்றாலும், இது சைமன் பிரேதான் நூலென சிலரால் முன்வைக்கப்படுவதுண்டு. ஆனால், மற்றொரு நூல் பின்வரும் சொற்களுடன் தொடங்குகிறது: , என்பதால் இவை வேறுபடுகின்றன. மேலும் இதில் ஆசிரிய உரிமை பால்டசாரே பொங்கோம்பகுனியால் திரட்டிய சான்றுகளால் (அறிக்கைகளால்) நிறுவப்படுகின்றன ( in *Della Vita e delle Opere di Gherardo Cremonese e di Gherardo di Sabbionetta*) எனவே, இது 13 ஆம் நுற்றாண்டு சேர்ந்த இளவல் கிரெமோனா நகர ஜெரார்டு (Gerardus de Sabloneto) இயற்றியதே எனலாம். *Theorica* என முடியும் பின்குறித்த நூல், வரலாற்றாசிரியர்களால் பிருட்டுவினது எனவும் பிரேதானுடையது எனவும் மாறி மாறி உரிமை கோரப்படுகின்றது.  
பிரிட்டு, *Theoremata Planetarum* எனும் நூலையும் இயற்றியதாக ஜான் பேல் கூறுகிறார். ஆனால், தாமசு டேன்னர் இது திகுபையின் கையெழுத்துப் படி, f. 190 b (இப்போது f. 169 b) யில் உள்ளதே என்கிறார். இந்த, 1300 ஆம் ஆண்டு சார்ந்த கையெழுத்துப் படி, உண்மையில் யோகான்னசு சாக்ரோபாசுக்கோ இயற்றிய நூலாகும்.  
இறுதியாக, *Cirurgia Walteri Brit* எனத் திகுபையின் மற்றொரு கையெழுத்துப் படி (xcviii. f. 1 b) இல் குறிப்பிடப்பட்டுள்ள உள்ளடக்க அட்டவணை, பெயரற்ற ஆங்கில மருத்துவக் குறிப்பீடே. மேற்குறித்த நூலோடு இதற்கு எவ்வித தொடர்பும் இல்லை (f. 257).
# மாட்டுக்கார மன்னாரு

## நடிகர்கள்

- சந்திரசேகர்
- இரமேஷ்ராஜ்
- அருந்ததி
- அஸ்வினி
- கே. கே. சௌந்தர்
- குமரிமுத்து
- செந்தில்
- வாசன்
- பண்டரிபாய்
- காந்திமதி
# மாட்டுக்கார மன்னாரு

## பாடல்கள்

இசையமைப்பாளர் தேவா சி. தேவா என்ற பெயருடன் இப்படத்தில் இசையமைப்பாளராக அறிமுகமானார். பாடல் வரிகளை இத்திரைப்பட இயக்குநர் தென்றல் தியாகராஜன் எழுதியிருந்தார். டி. எம். சௌந்தரராஜன், எஸ். பி. பாலசுப்பிரமணியம், டி. எல். மகராஜன், பி. சுசீலா, எஸ். ஜானகி வாணி ஜெயராம், ஆகியோர் பாடல்களைப் பாடியுள்ளனர்.
- ஊரோரக் காட்டுக்குள்ளே - டி. எம். சௌந்தரராஜன்
- ஒரு நா இராத்திரி - எஸ். பி பாலசுப்ரமணியம், பி. சுசீலா
- காவேரி கரையோரம் - டி. எம். சௌந்தரராஜன்
- மன்னாரு மன்னாரு - வாணி ஜெயராம்
- ஊர சுத்தி வந்தேனய்யா - டி. எல்
மகராஜன்
- தோப்புக்குள்ளே சிட்டுக்குருவி - எஸ். ஜானகி
# மாணவர் மன்றம்

**மாணவர் மன்றம்** (Student council) (**மாணவர் சங்கம், மாணவர் அமைப்பு** என்றும் அழைக்கப்படுகிறது) என்பது தொடக்கப் பள்ளிகள், பல்கலைக்கழகங்கள் மற்றும் உலகெங்கிலும் உள்ள ஆராய்ச்சி நிறுவனங்கள் உட்பட பல்வேறு கல்வி நிறுவனங்களில் உள்ள மாணவர்களின் நிர்வாக அமைப்பாகும். பல்வேறு நாடுகளில் உள்ள பெரும்பாலான பொது மற்றும் தனியார் பள்ளி அமைப்புகளில் இந்த மன்றங்கள் உள்ளன. பல பொது மற்றும் தனியார் பல்கலைக்கழகங்கள், மாணவர் அமைப்புகளின் உச்ச அமைப்பாக மாணவர் பேரவையைக் கொண்டுள்ளன. *ஜனநாயகம் மற்றும் கல்வியில்* (1917) ஜான் டூயியின் கூற்றுப்படி, மக்களாட்சி மற்றும் தலைமைத்துவம் பற்றி மாணவர்கள் கற்றுக்கொள்வதில் மாணவர் மன்றங்கள் பெரும்பாலும் உதவுகின்றன.
# மாணவர் மன்றம்

## செயல்பாடு

மாணவர் மன்றம், ஆசிரியர்கள் மற்றும் நிறுவனத்தின் நிர்வாக அதிகாரிகளுடன் தங்களது கருத்துக்கள், ஆர்வங்கள் மற்றும் கவலைகளைப் பகிர்ந்து கொள்ள உதவுகிறது. சமூக நிகழ்வுகள், சமூகத் திட்டங்கள், தேவைப்படும் மக்களுக்கு உதவுதல் மற்றும் பள்ளிச் சீர்திருத்தம் உள்ளிட்ட பள்ளி அளவிலான செயல்பாடுகளுக்கு நிதி திரட்டவும் இது உதவுகிறது.
# மாணவர் மன்றம்

## பிராந்திய மற்றும் தேசிய கட்டமைப்புகள்

அமெரிக்காவில் தேசிய மாணவர் மன்றங்களில் சேர்வது போல், மாணவர் மன்றங்கள் பெரிய அளவிலான மன்றங்களில் சேர வாய்ப்புள்ளது. கனடாவில், கனேடிய மாணவர் தலைமைத்துவ சங்கம் தேசிய காட்சியை ஒருங்கிணைக்கிறது, மற்றும் ஐக்கிய இராச்சியத்தில் ஈடுபாட்டாளர் (*இன்வால்வர்)* எனப்படும் ஒரு அமைப்பு நாட்டின் மாணவர் மன்றங்களுக்கு பயிற்சி, ஆதரவு மற்றும் ஒருங்கிணைப்பை வழங்குகிறது
# மாணவர் மன்றம்

## பிராந்திய மற்றும் தேசிய கட்டமைப்புகள்

### பல்கேரியா

பல்கேரியாவில், பெரும்பாலான பல்கலைக்கழகங்கள் மாணவர் மன்றத்தைக் கொண்டுள்ளன, அவை சட்டம் மற்றும் ஒவ்வொரு பல்கலைக்கழகத்தின் விதிமுறைகளால் கட்டுப்படுத்தப்படுகின்றன.
# மாணவர் மன்றம்

## பிராந்திய மற்றும் தேசிய கட்டமைப்புகள்

### கனடா

கனடாவில், மாணவர் மன்றமானது பள்ளிக்கு சிறப்பு நிகழ்வுகளுக்கு உதவுவதற்கும் பிற நிகழ்வுகளைத் திட்டமிடுவதற்கும் பயன்படுத்தப்படுகிறது. கனடாவில் உள்ள மாணவர் மன்றங்கள் கல்விக் கட்டணம் போன்ற மாணவர் பிரச்சினைகளுக்கு வாதிடும் அமைப்பாக செயல்படுகின்றன.
# மாணவர் மன்றம்

## பிராந்திய மற்றும் தேசிய கட்டமைப்புகள்

### இந்தியா

இந்தியாவில், தொடக்க மற்றும் நடுநிலைப் பள்ளிகளில் மாணவர் மன்றம் அரிதாகவே உள்ளது. இருந்தபோதிலும்,பல இடைநிலை மற்றும் மேல்நிலைப் பள்ளிகளில் ஏற்படுத்தப்பட்டுள்ளன. இவை பொதுவாகப் பல்கலைக்கழகங்களில் உருவாக்கப்ப்ட்டுள்ளன.  
இந்தியாவில் மாணவர் மன்றங்கள் நேர்காணலுக்குப் பிறகு (அல்லது எழுத்துத் தேர்வு அல்லது இரண்டும்) தேர்ந்தெடுக்கவோ அல்லது பரிந்திரைக்கப்படலாம். பல்கலைக் கழகங்களில்,வாக்கெடுப்பு மூலம் தேர்ந்தெடுக்கப்படுகிறார்கள்.
# வகுப்பறை ஏற்பாடு

**வகுப்பறை ஏற்பாடு** (Class arrangement) என்பது பள்ளி வகுப்பறையில் நாற்காலிகள், மேசைகள், பொருட்கள் ஆகியவற்றின் ஏற்பாட்டு அமைப்பைக் குறிக்கிறது. பெரும்பாலான நாடுகளில், இந்த ஏற்பாடு பெரும்பாலும் இருக்கை அட்டவணையின் உதவியுடன் ஊதியம் பெற்ற, தொழில்முறை ஆசிரியரால் தேர்ந்தெடுக்கப்படுகிறது. வகுப்பறை நிர்வாகத்தின் ஒரு பகுதியாக வகுப்பறை ஏற்பாட்டைத் தீர்மானிப்பது பொதுவாக கல்வி ஆண்டின் ஆரம்பத்தில் செய்யப்படுகிறது. வகுப்பறை சூழலை மாற்றுவது, மாணவர் ஈடுபாடு, கவனம் மற்றும் பங்கேற்பு ஆகியவற்றை பாதிக்கும் என்று கருதப்படுகிறது.  
மாணவர்களுக்கான இருக்கையானது கல்விச் சாதனை மற்றும் வகுப்பறை பங்கேற்புடன் தொடர்புடையது என்று சில ஆராய்ச்சிகள் தெரிவிக்கின்றன. மேலும் வகுப்பறை ஏற்பாடானது வகுப்பறைக்குள் உள்ள வகுப்புவாத சூழலை பாதிக்கும் திறனைக் கொண்டுள்ளது.
# வகுப்பறை ஏற்பாடு

## ஏற்பாடு வடிவங்கள்

வகுப்பறை ஏற்பாடுகள் பின்வரும் பல்வேறு வடிவங்களைப் பின்பற்றலாம்:  
- மரபு (மாணவர்கள், ஆசிரியர்களை எதிர்கொள்வர்)
- அரங்க இருக்கை
- U வடிவ (அல்லது குதிரைலாட வடிவில்)
- கலவையாக (பல்வேறு நிலைகளில் மேசைகள்)
- வட்டமேசை வடிவம் ( மாணவர்கள் மற்றும் பயிற்றுனர்கள் மையத்தை எதிர்கொள்ளும் வகையில்)
# வகுப்பறை ஏற்பாடு

## வரலாறு

20 ஆம் நூற்றாண்டின் தொடக்கத்தில், புதிய கல்விக் கொள்கையானது, குழந்தைத் தொழிலாளர்களைத் தடை செய்தல், பள்ளிச் சேர்க்கைகளை விரைவாக அதிகரித்தல் மற்றும் வகுப்பறை வடிவமைப்பை தரப்படுத்துகின்றன.
# தொடர் மதிப்பீடு

**தொடர் மதிப்பீடு** (Continuous assessment) என்பது ஒரு குறிப்பிட்ட பருவம் முழுவதும் மாணவர்களின் கற்றல் முன்னேற்றத்தை மதிப்பிடும் கல்வித் தேர்வின் ஒரு வடிவமாகும். இது பெரும்பாலும் இறுதித் தேர்வு முறைக்கு மாற்றாகப் பயன்படுத்தப்படுகிறது. இவ்வகையான மதிப்பிடுதல், மாணவர்களது கற்றல் திறனை முறையாகக் கண்காணித்தல், கற்றலின் போது தங்களது திறனை மேம்படுத்துதல் போன்றவற்றிற்கு வழிவகை செய்கிறது.
# தொடர் மதிப்பீடு

## சிறப்பியல்புகள்

- விரிவானது
- திறள் விளைவு
- சிக்கலைக் கண்டறிதல்
- வளரறி மதிப்பீடு
- வழிகாட்டுதல் சார்ந்தது
- முறையான இயல்புடையது
# தொடர் மதிப்பீடு

## நன்மைகள்

தொடர்ச்சியான மதிப்பீடு பின்வரும் வழிகளில் மாணவர்கள் கற்றுக்கொள்ள உதவும்:  
1. தொடர்ச்சியான மதிப்பீடு மாணவர்களின் செயல்திறன் பற்றிய ஆரம்ப அறிகுறிகளை வழங்க முடியும்.
1. **சேர்ப்பு முறையின் பயன்:** தொடர்ச்சியான மதிப்பீடு மாணவர்களுக்குத் தங்களின் திறனை நிரூபிப்பதற்கான தொடர்ச்சியான வாய்ப்புகளை வழங்குகிறது மற்றும் போதுமான நேரத்தையும் பயிற்சியையும் அளித்தால் அனைவரும் வெற்றிபெற முடியும் என்ற நம்பிக்கையினை உருவாக்குகிறது. இது தேர்வு குறித்தான கவலையைக் குறைத்து கற்றலுக்கான முக்கியத்துவத்தை அதிகரிக்கிறது.
1. **அனைவருக்கும் உயர் கற்றல் தரநிலைகளை வழங்கல்:** தொடர்ச்சியான மதிப்பீட்டில், விரைவாகக் கற்கக் கூடிய மாணவர்கள், தங்களது வேகத்திற்கு ஏற்ப கற்க இயலும்.
# தொடர் மதிப்பீடு

## தீமைகள்

1. **அதிக அழுத்தம்:** இறுதித் தேர்வு முறையைப் போலன்றி, மாணவர்கள் மற்றும் ஆசிரியர்கள் ஒரு பாடத்திட்டம் அல்லது பயிற்சி முழுவதும் கவனம் செலுத்த வேண்டும், ஏனெனில் அனைத்து வேலைகளும் இறுதித் தரத்தை நோக்கியே கணக்கிடப்படும். இது கற்பவர்களுக்கு அதிக மன அழுத்தத்தை ஏற்படுத்தும்.ஆண்டு இறுதித் தேர்வு முறையில் மாணவர்கள் நல்ல தர நிலையினைப் பெறுவதற்காக, தேர்வுக்கு முன் "மனனம்" செய்யலாம் அல்லது நீண்ட நேரம் படிக்கலாம்.
1. **கருத்துத் திருட்டு ஆபத்து:** வீட்டுப்பாடம் மற்றும் பணிகள் மிகவும் முக்கியத்துவம் வாய்ந்ததாக இருப்பதால், சிறந்த மதிப்பெண்ணைப் பெறுவதற்காக மாணவர்கள் அறிவுத் திருட்டில் ஈடுபடலாம்.
# தொடர் மதிப்பீடு

## மேலும் பார்க்கவும்

- கல்வி மதிப்பீடு
# மோகைட்டு

**மோகைட்டு** (*Mohite*) என்பது தாமிரவெள்ளீயம் சல்பைடு கனிமமாகும். இக்கனிமத்தின் மூலக்கூற்று வாய்ப்பாடு Cu<sub>2</sub>SnS<sub>3</sub> ஆகும். பச்சை கலந்த சாம்பல் நிறத்தில் சாம்பல் நிற கோடுகளுடன் இது காணப்படுகிறது. மோகைட்டு ஒளிபுகா தன்மையையும் உலோக பளபளப்பையும் கொண்டுள்ளது. 4.86 என்ற குறிப்பிட்ட ஈர்ப்பு விசையைக் கொண்டுள்ள மோகைட்டு மோவின் அளவுகோலில் கடினத்தன்மையாக 4 என மதிப்பிடப்பட்டுள்ளது.  
கிழக்கு உசுபெகித்தானின் சட்கல்-குராமின் மலைகளில் மோகைட்டு கனிமம் முதன்முதலில் 1982 ஆம் ஆண்டில் விவரிக்கப்பட்டது. என்ற குறியீட்டால் அடையாளப்படுத்துகிறது.
# பெனி ஹசன்

ஆளுநர் இரண்டாம் குனும்ஹோதேப்பின் கல்லறை]]  
**பெனி ஹசன்** (**Beni Hasan**) , பண்டைய எகிப்தின் கல்லறைகள் கொண்ட தொல்லியல் களம் ஆகும். இது நடு எகிப்தின் அஸ்யூத் மற்றும் மெம்பிஸ் நகரங்களுக்கு இடையே மின்யா நகரத்திற்கு தெற்கில் 20 கிலோ மீட்டர் தொலைவில் உள்ளது.  
பழைய எகிப்திய இராச்சியத்தினரின் (கிமு 2686 – கிமு 2181) கல்லறைகள் பெனி ஹசனில் உள்ளது.  
பெனி ஹசன் கல்லறை வளாகத்தின் தெற்கில், 18-ஆம் வம்சத்தின் இராணி ஆட்செப்சுட்டு மற்றும் பார்வோன் மூன்றாம் தூத்மோஸ் ஆகியோர் உள்ளூர் பெண் கடவுள் பாகெட்டிற்கு நிறுவிய கோயில்கள் உள்ளது.
# பெனி ஹசன்

## இதனையும் காண்க

- பண்டைய எகிப்திய நகரங்கள்
# அசோக் ஆனந்த்

**அசோக் ஆனந்த்** (*Ashok Anand*) என்பவர் இந்திய ஒன்றிய பகுதியான புதுச்சேரியினைச் சேர்ந்த அரசியல்வாதி ஆவார். இவர் புதுச்சேரி தட்டாஞ்சாவடியினைச் சேர்ந்தவர். 2016ஆம் ஆண்டு புதுச்சேரி சட்டமன்றத் தேர்தலில் அகில இந்திய நமது ராஜ்ஜியம் காங்கிரசின் வேட்பாளராக தட்டாஞ்சாவடி சட்டமன்றத் தொகுதியில் போட்டியிட்டு புதுச்சேரி சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# இசுதானா நெகாரா மலேசியா

**இசுதானா நெகாரா** (மலாய்: *Istana Negara*; ஆங்கிலம்: *National Palace*); என்பது மலேசிய அரசர் (*Yang di-Pertuan Agong*) அவர்களின் அதிகாரப்பூர்வ இல்லமாகும். இது வடமேற்கு கோலாலம்பூரில் உள்ள டாமன்சாரா துவாங்கு அப்துல் ஆலிம் சாலை (*Jalan Tuanku Abdul Halim*); எனும் டூத்தா சாலையில் (*Jalan Duta*) அமைந்துள்ளது.  
மத்திய கோலாலம்பூரில் வேறு வளாகத்தில் அமைந்து இருந்த பழைய இசுதானா நெகாராவிற்குப் பதிலாக இந்த அரண்மனை 2011-ஆம் ஆண்டில் திறக்கப்பட்டது.  
அரண்மனை வளாகம் 97.65 எக்டர் பரப்பளவைக் கொண்டு உள்ளது. இந்த வளாகத்தில் 22 குவிமாடங்கள் உள்ளன. மற்றும் சாதாரண பகுதி (*Formal Component*); அரச பகுதி (*Royal Component*); மற்றும் நிர்வாகப் பகுதி (*Administration Component*) என மூன்று முக்கியப் பகுதிகளாகப் பிரிக்கப்பட்டு உள்ளது.
# இசுதானா நெகாரா மலேசியா

## பொது

இஸ்தானா நெகாராவின் முழு அரண்மனை வளாகமும்; டூத்தா சாலை (*Jalan Duta*), சங்காட் செமாந்தன் சாலை (*Changkat Semantan*), மற்றும் ஸ்ரீ ஹர்த்தாமாஸ் 1 சாலை (*Jalan Sri Hartamas 1*) ஆகிய சாலைகளில் இருந்து 3 முக்கிய நுழைவு வாயில்களைக் கொண்டுள்ளது.  
அவற்றுக்கு ”நுழைவாயில் 1 இஸ்தானா நெகாரா” (*Gate 1 of Istana Negara*); ”நுழைவாயில் 2 இஸ்தானா நெகாரா” (*Gate 2 of Istana Negara*); மற்றும் ”நுழைவாயில் 3 இஸ்தானா நெகாரா” (*Gate 3 of Istana Negara*) என பெயரிடப்பட்டு உள்ளன.
# இசுதானா நெகாரா மலேசியா

## வரலாறு

இப்போது அரண்மனை அமைந்துள்ள இடம் 1976-ஆம் ஆண்டில், புதிய அரண்மனை கட்டப்படும் நோக்கத்திற்காக அரசிதழில் வெளியிடப்பட்டது. பழைய அரண்மனையில் இட நெருக்கடியின் காரணமாக புதிய அரண்மனை தேவை எனும் கோரிக்கை வலுத்து வருவதாக அப்போதைய பணித்துறை அமைச்சர் துன் சாமிவேலு கூறினார்.  
பழைய அரண்மனையின் பாலாய் ரோங் ஸ்ரீ (*Balai Rong Seri*) எனும் சிம்மாசன அறை; விருந்தினர் சந்திப்பு அறையாகவும், விருந்து அறையாகவும் பயன்படுத்தப்பட்டது. தொடக்கத்தில் பல ஒப்பந்தக்காரர்கள் அரண்மனைக் கட்டும் திட்டத்தில் ஈடுபட்டனர்.
# இசுதானா நெகாரா மலேசியா

## வரலாறு

### அரண்மனை வளாகம்

இந்த அரண்மனை வளாகம் 96.52 எக்டர் பரப்பளவில் ஒரு மலையில் அமைந்துள்ளது. மலேசிய பொதுப்பணித் துறை (*Malaysian Public Works Department*) இயக்குநர் ஜெனரல் டாக்டர் அமர் ஹம்சா முகமட் யூனுஸ் கருத்துப்படி, அரண்மனை கட்டுமானத்திற்கு 28 எக்டர் மட்டுமே பயன்படுத்தப்பட்டது. மீதமுள்ள பகுதி ஒரு காட்டுப் பகுதியாகும். பாதுகாப்பு நோக்கங்களுக்காக அந்தக் காட்டுப் பகுதி ஒரு பாதுகாப்பு மண்டலமாக அறிவிக்கப்பட்டு உள்ளது.  
நவம்பர் 2007-இல் கட்டுமானம் தொடங்கியது. கட்டுவதற்கு RM 812 மில்லியன் செலவானது. இந்த வளாகம் மலேசியாவின் 12-ஆவது மாமன்னர், பெர்லிஸ் ராஜா துவாங்கு சையத் சிராஜுதின் (*Tuanku Syed Sirajuddin of Perlis*) தலைமையில் கட்டப்பட்டது.
# இசுதானா நெகாரா மலேசியா

## வரலாறு

### கொடியேற்றும் விழா

மாமன்னர் ராஜா துவாங்கு சையத் சிராஜுதின், 13 நவம்பர் 2006-இல் புதிய அரண்மனை வளாகத்தின் கட்டுமானத்திற்கு அதிகாரப்பூர்வமாகப் பொறுப்பு ஏற்றுக் கொண்டார். அரண்மனை வளாகம் 2009-இல் கட்டி முடிக்க திட்டமிடப்பட்டது ஆனால் செப்டம்பர் 2011-இல் தான் கட்டி முடிக்கப்பட்டது.  
2011 அக்டோபர் 19-ஆம் தேதி தொடங்கி, 2011 நவம்பர் 15-ஆம் தேதி வரையில்
அரச குடும்பத்தினர் புதிய அரண்மனைக்கு இடம் மாறும் செயல்பாடுகளை கட்டம் கட்டமாக நிறைவேற்றினார்கள். 2011 நவம்பர் 15-ஆம் தேதி கொடியேற்றும் விழாவுடன் இடம் மாற்றம் முடிவடைந்தது.
# இசுதானா நெகாரா மலேசியா

## வரலாறு

### மலேசியாவின் 13-ஆவது மாமன்னர்

மலேசியாவின் 13-ஆவது மாமன்னர், துவாங்கு மிசான் ஜைனல் அபிடின் (*Mizan Zainal Abidin of Terengganu*) (திராங்கானு சுல்தான்) தான் புதிய அரண்மனையைப் பயன்படுத்திய முதல் மாமன்னர் ஆகும்.  
மலேசியாவின் 14-ஆவது மாமன்னர், துவாங்கு அப்துல் ஹாலிம் முவாட்சம் ஷா (*Tuanku Abdul Halim Mu'adzam Shah of Kedah*) (கெடா சுல்தான்) தான் அந்தப் புதிய அரண்மனையில் பதவியேற்பு விழாவை மேற்கொண்ட முதல் மாமன்னர் ஆகும்.
# வி. சாமிநாதன்

**வி. சாமிநாதன்** (*V. Saminathan*) என்பவர் புதுச்சேரிப் பகுதியினைச் சேர்ந்த இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் முன்னாள் பாண்டிச்சேரி பாஜக தலைவராக இருந்தார். சாமிநாதன், இந்திய அரசால் பரிந்துரைக்கப்பட்டு, 4 சூலை 2017 முதல் 20 பிப்ரவரி 2021 வரை புதுச்சேரி சட்டமன்ற உறுப்பினராக இருந்தார்.  
வி சாமிநாதன் கடந்த 1990களிலிருந்து பாஜகவில் பணியாற்றி வருகிறார். மேலும் இவர் பாஜக புதுச்சேரியின் மூத்த உறுப்பினர் ஆவர். இவர் பாஜக புதுச்சேரி மாநிலத் தலைவராக மூன்று முறை தேர்ந்தெடுக்கப்பட்டுள்ளார். புதுச்சேரியின் முக்கிய தலைவரான இவர் செங்குந்தர் பிரிவினைச் சார்ந்தவர். புதுச்சேரி, இவர் 2016ஆம் ஆண்டு நடைபெற்ற புதுச்சேரி சட்டப் பேரவைத் தேர்தலில் லாஸ்பேட் தொகுதியில் போட்டியிட்டு 8,891 வாக்குகள் பெற்றார். இவர் முன்னாள் பாரதிய ஜனதா கட்சியின் புதுச்சேரி தலைவராக உள்ளார்.
# கே. ஜி. சங்கர்

**கே. ஜி. சங்கர்** (*K. G. Shankar*)(26 ஆகத்து 1950 - 17 சனவரி 2021) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். சங்கர் இந்திய அரசால் பரிந்துரைக்கப்பட்ட புதுச்சேரி சட்டமன்ற உறுப்பினராக சூன் 3, 2017 முதல் சனவரி 17 2021 அன்று இறக்கும் வரை புதுச்சேரி சட்டமன்ற உறுப்பினராக பணியாற்றினார். இவர் இந்திய அரசாங்கத்தால் நியமிக்கப்பட்ட சட்டப்பேரவை உறுப்பினர். இவர் பாரதிய ஜனதா கட்சியின் புதுச்சேரி பிரிவு பொருளாளராகவும் இருந்தார்.
# வீச்சு வலை

**வீச்சு வலை** (*Cast net*) அல்லது **எறிவலை** என்பது மீன்பிடிக்கப் பயன்படும் வலையாகும். இது ஒரு வட்ட வடிவில் உள்ள வலையாகும். இந்த வலையின் விளிம்பில் சிறிய எடைகள் தண்ணீரில் வலை மூழ்குவதற்காகத் தொங்க விடப்பட்டிருக்கும்.  
இந்த வலையினைப் பயன்படுத்தி மீன் பிடிக்கும் போது வலையானது தண்ணீரில் மூழ்கும் முன் வலையானது விரியும் வகையில் கையால் வீசப்படுகிறது. இந்த நுட்பம் *வலை வீசுதல்* என்று அழைக்கப்படுகிறது. வலையை மீண்டும் உள்ளே இழுக்கும்போது மீன்கள் பிடிக்கப்படுகின்றன. இந்த எளிய சாதனம் சிறிய தூண்டில் அல்லது தீவன மீன்களைப் பிடிப்பதற்கு மிகவும் பயனுள்ளதாக இருக்கிறது. மேலும் ஆயிரக்கணக்கான ஆண்டுகளாக பல்வேறு மாற்றங்களுடன் வீச்சு வலைப் பயன்பாட்டில் உள்ளது.
# வீச்சு வலை

## வலையமைப்பும் வலையமைத்தலும்

தற்கால வார்ப்பட வலைகள் 4 முதல் 12 அடி (1.2 முதல் 3.6 மீட்டர்) வரையிலான ஆரம் கொண்டவை. வலிமையானவர்கள் மட்டுமே மீன்களால் நிரப்பிய பெரிய வலைகளைத் தூக்க முடியும். பொழுதுபோக்கு மீன்பிடிக்கான நிலையான வலைகள் நான்கு அடி வளையத்தைக் கொண்டுள்ளன. இதன் எடை பொதுவாக ஒரு அடிக்கு ஒரு பவுண்டு (மீட்டருக்கு 1.5 கிலோ கிராம்) என உள்ளது. வலையுடன் இணைக்கப்பட்ட ஒரு **கைவரிசை** உள்ளது. இதன் ஒரு முனையினை வலையை வீசும்போது கையில் பிடித்துக்கொள்ள வேண்டும். வலை நிரம்பியதும், மீட்டெடுப்பு கவ்வியினைப் பயன்படுத்தி, மீனைச் சுற்றியுள்ள வலையினை மூடிவிட வேண்டும். இந்த கைவரிசையை இழுப்பதன் மூலம் வலை மீட்டெடுக்கப்படுகிறது. வலையினைப் பாத்திரம் ஒன்றில் தூக்கி வைத்து, கவ்வியினை விடுவிக்கும்போது, பிடிபட்ட மீன்கள் பாத்திரத்தில் கொட்டுகிறது.  
வார்ப்பு வலைகளை அவற்றின் ஆரத்தை விட ஆழமில்லாத நீரில் சிறப்பாகச் செயல்படுத்தலாம். வார்ப்பு தடைகள் இல்லாத நீரில் சிறப்பாகச் செய்யப்படுகிறது. நீரில் காணப்படும் நாணல் போன்ற தாவரங்கள் சிக்கலை ஏற்படுத்துகிறது. இவற்றின் கிளைகள் வலைகளைக் கிழித்துவிடும். வலை வீசுபவர் ஒரு கையால் கைவரிசையினைப் பிடித்துக் கொண்டு, மற்றொரு கையின் மேல் வலையை மூடவும், அதனால் எடைகள் தொங்கும், அல்லது, பெரும்பாலான வலையை ஒரு கையில் பிடித்து, ஈயக் கோட்டின் ஒரு பகுதியை மட்டுமே பிடித்துக் கொண்டு வலையினை இயக்கலாம். மறுபுறம், எடைகள் ஒரு தடுமாறிய பாணியில் தொங்குகின்றன (எறியும் கையில் உள்ள எடைகளில் ஏறத்தாழ பாதி மற்ற எடைகளை விட அதிகமாக இருக்கும்). சுத்தியல் எறிவது போல் வட்ட இயக்கத்தில் இரு கைகளையும் பயன்படுத்தி தண்ணீருக்கு மேலே வலையானது எறியப்படுகிறது. வலையைப் படகிலிருந்தோ, கரையிலிருந்தோ, தண்ணீரிலிருந்தோ வீசலாம்.வார்ப்பதை எளிதாக்கும் விருப்ப **வலை வீசுபவர்களும்** உள்ளனர். இதில் மேலே உள்ள கைப்பிடியானதுக் குப்பைத் தொட்டி மூடி போல் இருக்கும். வெளிப்புற சுற்றளவு ஆழமான நீரோடியினைக் கொண்டுள்ளது. நீரோடியுடன் வலை வீசப்படும்போது, எடைகள் நீரோடியுடன் வைக்கப்படுகின்றன. பின்னர் வலை வீசுபவர் வலையினை தண்ணீரில் வீசுகிறார்.
# வீச்சு வலை

## விதிமுறைகள் மற்றும் வழிகாட்டுதல்கள்

வீச்சு வலையின் பயன்பாடு பகுதிகளுக்கு ஏற்ப வலையின் பயன்பாடு கட்டுப்படுத்தப்படுகிறது. அமெரிக்காவின் புளோரிடா போன்ற மாநிலங்களில் உள்ள சில அரசு நிறுவனங்கள், 8 அங்குலத்திற்குக் கீழ் உள்ள வலைகளைப் பயன்படுத்தி பெரும்பாலான இறால் மற்றும் மீன்களைப் பிடிக்கலாம் என்று கூறுகின்றன, "குறிப்பாகத் தடைசெய்யப்பட்டாலன்றி, மாநிலத்தின் நன்னீர்களில் 8 அங்குலத்திற்கு மிகாமல் நீட்டிக்கப்பட்ட கண்ணி அளவு கொண்ட வலைகளை வீசுதல்" தடைசெய்யப்படவில்லை. இலினொய் போன்ற மாநிலத்தில் பயன்படுத்தப்படும் "அனைத்து வார்ப்பு வலைகளும் சட்டப்பூர்வமாக இருக்க வேண்டும்”, இதனுடன், பல்வேறு மாநிலங்களில் கடலில் வலை வீச மீன்பிடி உரிமமும் தேவைப்படலாம். டெக்சாசு போன்ற சில மாநிலங்களில், "விளையாட்டு அல்லாத மீன்களுக்கு மட்டுமே இது சட்டப்பூர்வமானது" மேலும் அழிந்து வரும் உயிரினங்களைப் பாதுகாப்பதற்கான விதிமுறைகளும் உள்ளன. மாநிலங்கள் மற்றும் உள்ளாட்சிகளின் வழிகாட்டுதல்களை மீறினால், விதிகளை மீறும் நபருக்கு எதிராக அபராதம் விதிக்கப்படலாம். இதற்கு ஒரு உதாரணம், "வேறு எந்த பொது நலவாயக் கடலிலும் வார்ப்பு வலை அல்லது வீசுதல் வலையைப் பயன்படுத்துவது மீன் மற்றும் படகு குறியீட்டை மீறுவதாகும், மேலும் அபராதம் விதிக்கப்படும் மற்றும் மீன்பிடி சலுகைகளை இழக்க நேரிடலாம்."
# வீச்சு வலை

## வரலாறு

பண்டைய ரோமில், மீன்பிடித்தலின் கேலிக்கூத்தாக, ரெட்டியரியஸ் அல்லது "*நெட் பைட்டர்*" என்று அழைக்கப்படும் ஒரு வகை கிளாடியேட்டர் ஒரு திரிசூலம் மற்றும் ஒரு வலையினால் ஆயுதம் ஏந்தியிருந்தார். ரெட்டியரியஸ் பாரம்பரியமாக ஒரு செக்யூட்டருக்கு எதிராக நிறுத்தப்பட்டது.  
177 மற்றும் 180க்கும் இடையில், கிரேக்க எழுத்தாளர் ஓப்பியன் மீன்பிடித்தல் பற்றிய ஒரு செயற்கையான கவிதையான *ஹாலியூட்டிகாவை* எழுதினார். இந்தக் கவிதையில் படகுகளிலிருந்து வீசப்படும் வலைகள் உட்பட பல்வேறு மீன்பிடி முறைகளை விவரித்தார்.  
நோர்சு தொன்மவியல் புராணத்தில் கடல் ராட்சத ரான் காணாமல் போன மாலுமிகளைத் தேடுவதற்காக மீன்பிடி வலையை வீசினார்  
புதிய ஏற்பாட்டில் வலை வீசுவது பற்றிய குறிப்புகள் உள்ளன. பெர் யோவான் 21:6: "உன் வலையைப் படகின் வலது பக்கத்தில் எறியுங்கள், சிலவற்றைக் காண்பீர்கள்" என்றார். அவர்கள் அவ்வாறு செய்தபோது, மீன்கள் அதிக அளவிலிருந்ததால் அவர்களால் வலையை இழுக்க முடியவில்லை."
# வீச்சு வலை

## மேலும் பார்க்கவும்

- கை வலை– மீன் பிடி வலை
# பள்ளிப் பேருந்து

**பள்ளிப் பேருந்து** (School bus) என்பது பள்ளிக்குச் சொந்தமான, குத்தகைக்கு அல்லது ஒப்பந்தம் செய்யப்பட்டோ இயக்கப்படும் பேருந்து ஆகும். பள்ளிக்கு அல்லது பள்ளி தொடர்பான நடவடிக்கைகளுக்கு மாணவர்களை அழைத்துச் செல்வதற்கு இது வழக்கமாகப் பயன்படுத்தப்படுகிறது. உலகம் முழுவதிலும் பல்வேறு வடிவமைப்புகள் பள்ளிப் பேருந்துகளில் காணப்படுகிறது. பரவலாக பள்ளிப் பேருந்துகளில் மஞ்சள் வண்ணம் பயன்படுத்தப்படுகிறது.  
வட அமெரிக்காவில், பள்ளிப் பேருந்துகள், கூட்டாட்சி மற்றும் மாநில/மாகாண விதிமுறைகளுக்கு தகுந்தாற்போல் வடிவமைக்கப்பட்டுள்ளது. அதில் மஞ்சள் வண்ணத்திற்கும் கூடுதலாக எச்சரிக்கை விளக்குகள் மற்றும் பல பாதுகாப்பு சாதனங்கள் பொருத்தப்பட்டுள்ளன.
# பள்ளிப் பேருந்து

## வடிவமைப்பின் வரலாறு

### 19 ஆம் நூற்றாண்டு

19 ஆம் நூற்றாண்டின் இரண்டாம் பாதியில், அமெரிக்கா மற்றும் கனடாவின் பல கிராமப்புறங்களில் ஒரு வகுப்பறை கொண்ட பள்ளிகள் நடைபெற்றன. நடந்து செல்ல இயலாத அளவில் உள்ள தூரத்தில் இருந்து படிக்க வரும் மாணவர்களுக்காக குதிரை வண்டி ஏற்பாடு செய்யப்பட்டது.
# பள்ளிப் பேருந்து

## வடிவமைப்பு மீள்பார்வை

தேசிய நெடுஞ்சாலைப் போக்குவரத்து பாதுகாப்பு நிர்வாகம் (NHTSA) மற்றும் தேசிய போக்குவரத்து பாதுகாப்பு வாரியம் (NTSB) ஆகியவற்றின் படி, பள்ளி பேருந்துகள் சாலை வாகனங்களிலே பாதுகாப்பான வகையாகும். சராசரியாக ஒவ்வொரு ஆண்டும் ஐந்து இறப்புகள் பள்ளிப் பேருந்தினால் பள்ளி வயதுக் குழந்தைகள் இறக்கின்றனர்.இது தானுந்தில் செல்வதை விட 70 மடங்கு பாதுகாப்பானது.
# மசக்காளிப்பாளையம்

**மசக்காளிபாளையம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# மசக்காளிப்பாளையம்

## அமைவிடம்

கடல் மட்டத்திலிருந்து சுமார் 426 மீட்டர் உயரத்தில் அமைந்துள்ள மசக்காளிப்பாளையம் ஊரின் புவியியல் ஆள்கூறுகள் 11°01'02.6"N 77°00'00.4"E (அதாவது, 11.017400° N 77.000100° E) ஆகும்.
# மசக்காளிப்பாளையம்

## அருகிலுள்ள ஊர்கள்

கோயம்புத்தூர், காந்திபுரம், ஆவாரம்பாளையம், சிங்காநல்லூர், கணபதி, பீளமேடு ஆகியவை மசக்காளிப்பாளையம் ஊருக்கு அருகில் அமைந்துள்ள ஊர்களாகும்.
# மசக்காளிப்பாளையம்

## கல்வி

### பள்ளி

மசக்காளிப்பாளையம் ஊரில் அமைந்துள்ள கோயம்புத்தூர் மாநகராட்சி நடுநிலைப் பள்ளி ஓர் அரசுப் பள்ளி. தனியார் பள்ளிகளுக்கு இணையான தரத்துடன் திகழும் இப்பள்ளியில் 530 மாணவர்கள் பயில்கின்றனர். 50 கணினிகள், மாணவர்கள் பயன்பாட்டுக்காக உள்ளன. தரமான கல்வி, ரோபோடிக்ஸ், யோகா, சதுரங்கம், பறையிசை, பாரம்பரிய விளையாட்டுகள், கராத்தே போன்ற கூடுதல் பாடத்திட்ட நடவடிக்கைகள், உள்கட்டமைப்பு வசதிகள் போன்றவற்றினால் முன்னணியில் இருக்கும் இப்பள்ளியில், மிக முக்கியமான நபர்களின் சிபாரிசுக் கடிதங்கள் இருந்தும் இடம் கிடைக்காமல் திரும்பும் பெற்றோர்கள் அதிகம். வளர்க்கப்பட்ட மரங்கள் மற்றும் செடிகள் காரணமாக பசுமையாகவும் குளிர்ச்சியாகவும் காணப்படும் இப்பள்ளியின் உட்புற சுவற்றில் கலைநயம் மிக்க சிவப்பு, நீல மற்றும் பச்சை நிறங்களில் தொடருந்து ஒன்றின் ஓவியம் வரையப்பட்டுள்ளது. மேலும், இன்னொரு சுவற்றில் மாணவர்களின் பிறந்தநாள் குறித்த அறிவிப்புக்கான இடம் ஒன்றும் உள்ளது. மழைமானி பொருத்தப்பட்ட அமைப்பு ஒன்றின் மூலமாக, மழையின் அளவு எவ்வாறு கணக்கிடப்படுகிறது என்பதை மாணவர்கள் அறிந்து கொள்ளுமாறு ஏற்பாடு செய்யப்பட்டுள்ளது. மாணவர்கள் சேர்க்கைக்கான விளம்பரங்களில், பள்ளியின் உட்கட்டமைப்பு வசதிகள் மற்றும் இதர நன்மைகள் குறித்த செய்திகள் தெரியப்படுத்தப்ட்டுள்ளன.
# மசக்காளிப்பாளையம்

## கல்வி

### கல்லூரிகள்

அருகிலுள்ள பீளமேட்டில் பூ. சா. கோ. (PSG) குழும கல்லூரிகள் (கலை, அறிவியல் மற்றும் பொறியியல் துறைகள்) அமைந்துள்ளன.
# மசக்காளிப்பாளையம்

## போக்குவரத்து

### சாலைப் போக்குவரத்து

மசக்காளிப்பாளையம் அருகே செல்லும் அவினாசி சாலை வழியாக, தமிழ்நாடு அரசு போக்குவரத்து கழகம் மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை செல்கின்றன.
# மசக்காளிப்பாளையம்

## போக்குவரத்து

### தொடருந்து போக்குவரத்து

பீளமேடு தொடருந்து நிலையம், மசக்காளிப்பாளையத்திலிருந்து சுமார் 2 கி.மீ. தூரத்திலேயே உள்ளது. இங்கிருந்து சுமார் 6 கி.மீ. தொலைவில் கோயம்புத்தூர் சந்திப்பு தொடருந்து நிலையம் இருக்கிறது.
# மசக்காளிப்பாளையம்

## போக்குவரத்து

### வான்வழிப் போக்குவரத்து

இங்கிருந்து கோயம்புத்தூர் பன்னாட்டு வானூர்தி நிலையம் சுமார் 7 கி.மீ. தூரத்திலேயே இருக்கிறது.
# களப் பயணம்

**களப் பயணம்** (field trip) அல்லது **உல்லாசப் பயணம்** என்பது ஓர் குழுவினர் தங்களின் இயல்பான சூழலில் இருந்து விலகி ஓர் இடத்திற்குச் செல்லும் பயணமாகும்.  
மாணவர்களுக்காக செய்யப்படும் போது, ஐக்கிய இராச்சியம், ஆஸ்திரேலியா, நியூசிலாந்து மற்றும் வங்கதேசத்தில் **பள்ளிப் பயணம்** என்றும், அயர்லாந்தில் பள்ளிச் சுற்றுலா என்றும் அழைக்கப்படுகிறது.  
2022 ஆம் ஆண்டில் சீரற்ற கட்டுப்பாட்டு சோதனைத் தரவைப் பயன்படுத்தி நடத்திய ஆய்வில், கலாச்சார ரீதியாக வளப்படுத்தும் களப் பயணங்கள், மாணவர்கள் கலைகளில் அதிக ஆர்வம் காட்ட வழிவகுத்தது, வெவ்வேறு எண்ணங்களைக் கொண்ட மாணவர்களிடையே சகிப்புத்தன்மை வளரவும், கற்றல் வெளிப்பாடுகள் அதிகரிக்கவும் உதவியது தெரியவந்தது.
# களப் பயணம்

## மீள்பார்வை

களப் பயணத்தின் முக்கிய நோக்கம் ,கல்வி அவதானிப்பு,பரிசோதனை அல்லாத ஆராய்ச்சிக்காகவோ அல்லது ஆசிரியர்கள் மற்றும் மாணவர்கள் அவர்களது வகுப்பு தோழர்களுடன் முகாமிடுவது போன்ற அவர்களின் அன்றாட நடவடிக்கைகளுக்கு அப்பால் உள்ள அனுபவங்களை மாணவர்களுக்கு வழங்குவது ஆகும். இந்த ஆய்வின் நோக்கம், குறிப்பிட்ட விடயங்களை அதன் இயற்கையான நிலையில் அவதானித்து, மாதிரிகளைச் சேகரிப்பதாகும். வசதியான குழந்தைகள் ஏற்கனவே பள்ளிக்கு வெளியே இருக்கும் கலாச்சார நிறுவன சூழலை அனுபவித்திருக்கலாம், மேலும் களப்பயணங்கள், கலைகளில் ஒரே மாதிரியான கலாச்சார அனுபவங்களைப் பெறுவதற்கும் அதிக வசதியற்ற மற்றும் வசதி குறைந்த குழந்தைகளும் அவ்வாறான அனுபங்களைப் பெருவதற்கும் உதவு புரிகிறது.  
களப் பயணங்கள் பெரும்பாலும் 3 படிநிலைகளில் செய்யப்படுகின்றன: தயாரிப்பு, செயல்பாடுகள் மற்றும் பின்தொடர்தல் செயல்பாடு. தயாரிப்பு என்பது மாணவர் மற்றும் ஆசிரியர் இருவருக்கும் பொருந்தும். ஆசிரியர்கள் பெரும்பாலும் பயணத்திற்கு முன் சேருமிடம் மற்றும் பாடப்பொருள் பற்றி அறிய நேரம் எடுத்துக்கொள்கிறார்கள். விரிவுரைகள், சுற்றுப்பயணங்கள், பணித்தாள்கள், நிகழ்படங்கள் மற்றும் ஆர்ப்பாட்டங்கள். தொடர்பணி நடவடிக்கைகள் பொதுவாகக் களப்பயணம் முடிந்தவுடன் வகுப்பறையில் நடக்கும் விவாதங்கள் ஆகியவை களப்பயணங்களில் நடக்கும் பரவலான செயல்பாடுகளாகும்.
# களப் பயணம்

## மேலும் பார்க்கவும்

- பள்ளிப் பேருந்து
# இந்த்கோ மொழி

இந்த்கோ மொழியை தாய் மொழியாகக் கொண்ட பாகிஸ்தானிய மாவட்டங்கள்]]  
**இந்த்கோ மொழி** (**Hindko**) (, பாகிஸ்தான் நாட்டின் வடக்கில் உள்ள கைபர் பக்துன்வா மாகாணம் மற்றும் பஞ்சாப் மாகாணங்களில் 50 இலட்சம் மக்களால் பேசப்படுகிறது. கைபர் பக்துன்வா மாகாணத்தின் அப்போட்டாபாத் மாவட்டம், கோஹாட் மாவட்டம், ஹரிபூர் மாவட்டம், மன்செரா மாவட்டம், பெசாவர் மாவட்டம், பஞ்சாப் மாகாணத்தின் இஸ்லாமாபாத், சிந்து மாகாணத்தின் மலிர் மாவட்டம், கராச்சி தெற்கு மாவட்டம் மற்றும் கெமாரி மாவட்டங்களில் இந்த்கோ மொழி கனிசமாக பேசப்படுகிறது. 2017 பாகிஸ்தான் மக்கள்தொகை கணக்கெடுப்பின்படி இந்த்கோ மொழி 2.44% மக்களால் பேசப்படுகிறது.  
இந்திய ஆரிய மொழிகளில் ஒன்றான இந்த்கோ மொழி, மேற்கு பஞ்சாபி மொழி பேச்சு வழக்கையும், அரபு & பாரசீக எழுத்துமுறையும் கொண்டுள்ளது.  
இந்த்கோ மொழி மேற்கு பஞ்சாபி மொழி மற்றும் சராய்கி மொழிகளுடன் பரஸ்பரம் ஒத்துப்போகிறது.  
இந்த்கோ மொழி என்பதற்கு இந்தியர்கள் பேசும் மொழி என பஷ்தூ மொழி பேசுபவர்களால் பெயரிடப்பட்டது.
# ஜான் வெசுட்டுவிக்

**ஜான் வெசுட்டுவிக்** *(John Westwyk)* (; (அல்லது வெசுட்டுவிக் நகர ஜான் எனவும் அழைக்கப்படுபவர்) இலத்தின்: யோகான்னசு தெ வெசுட்டுவைக் (1350-.1400) ஓர் ஆங்கிலேய வானியலாளரும் பெனெடிக்டைன் துறவியும் *Equatorie of the Planetis* எனும் நூலின் ஆசிரியரும் ஆவார்.
# ஜான் வெசுட்டுவிக்

## வாழ்க்கை

இவரது இளமை குறித்த தகவலேதும் கிடைக்கவில்லை. வெசுட்டுவிக் என்பதும் இடப்பெயரே ஆகும்; புனித அல்பான்சுக்கு இரு கல் தொலைவில் உள்ள கோற்காம் வெசுட்டுவிக்கில் இவர் வந்திருக்கலாம். இவர் 1368 அளவில் புனித அல்பான்சு அபேயின் துறவியாக இருந்துள்ளார். இவர் இப்பதவியில் 1368 முதல் 1379 வரை இருந்திருக்க வாய்ப்புண்டு. மற்ற துறவிகளைப் போலவே இவரும் இடைத்தட்டு உழவராமல்லது இயோமன்னாக இருக்கலாம்.  
இவர் அபேவுடன் தொடர்புள்ள அல்மோன்றி பள்ளியில் அடிப்படைக் கல்வி பயின்றிருக்கலாம். மற்ற பத்து விழுக்காட்டு புனித அல்பான்சு துறவிகளைப் போலவே இவரும் ஆக்சுபோர்டு பல்கலைக்கழகத்தில் சேர்ந்து படித்திருக்கலாம்.. இவர் புனித அல்பான்சு அபேயில் வானியல் படித்துள்ளார் என்பது உறுதி. அங்குள்ளபோது இவர் இரண்டு வானியல் நூல்களை எழுதியுள்ளார். இந்த இருநூல்களிலும் முந்தைய வானியலாளர் வாலிங்குபோர்டு நகர இரிச்சர்டின் (1927-1936) தாக்கம் உள்ளதைக் காணலாம். அபே மடப் புலமை வாழ்க்கையில் இவரது தாக்கம் நெடுங்காலமாக நிலவியது.  
வெசுட்டுவிக் 1380 முதல் 1383 வரை நார்த்தம்பிரியாவில் உள்ள தைனெமவுத் பிரியரியில் துறவியாக இருந்தார். தைனெமவுத் புனித அல்பான்சு அபேயைச் சேர்ந்த மடப்பிரிவாகும். இவ்விடத்துக்குத் தாய்மடத்தில் இருந்து துறவிகள் தண்டனையின் பேரிலோ தங்களது திறமையை முழுமையாக நிறுவவோ அனுப்பப்படுவதுண்டு. தைனெமவுத்தில் வெசுட்டுவிக் தன் ஆய்வைத் தொடர்ந்தார்; இரு கையெழுத்துப்படிகளை உருவாக்கினார். இவர் 1383-இல் தற்காப்பணியில் சேர்ந்து, கிரேவிலயன்சைக் கைப்பற்றி, தைப்பிரெசில் கோட்டைவிட்டார். தோல்வியுற்ற காப்பணியில் இருந்து பாதுகாப்பக தப்பியதாக புனித அல்பான்சு அபேயின் வரலாற்றாசிரியரான தாமசு வால்சிங்காம் கூறுகிறார்.  
வெசுட்டுவிக் பற்றிய தகவலேதும் 1383-93 காலகட்டத்தில் கிடைக்கவில்லை. என்றாலும், 1393 இல் இவர் கோளரங்க வடிவமைப்புக்கான பட்டியல்களையும் பயிற்சிக் கட்டளைக் கையேட்டையும் உருவாக்கினார்; இது *Equatorie of the Planetis* எனப்பட்டது. இந்த வடிவமைப்பும் பட்டியல்களும் இவர் இலண்டனில் உள்ள பிராடு தெருவில் இருந்த புனித அல்பான்சு விடுதி அறையில் இருந்து பணிபுரிந்ததை நிறுவுகின்றன. இவரது வடிவமைப்பு முந்தைய ழீன் தெ இலிகுனியேர்சின் வடிவமைப்ப்பைப் பின்பற்றியதாகவும் இப்போது ஆக்சுபோர்டு மெர்ட்டன் கல்லூரி நூலகத்தில் உள்ளதை ஒத்தும் உள்ளது. என்றாலும் இது முந்தைய படிமங்களை விட எளிதாகவும் பயனர் நட்புடையதாக அமைந்துள்ளது. எனவே, இதை இவரே கட்டியமைத்துள்ளார். என்றாலும், இது முழுமையாக உண்மை அளவையொட்டிய விகிதத்தில் அமையவில்லை. இவரது பயன்பாட்டு விதிமுறைகள் இடைக்கால ஆங்கிலத்தில் வானியலுக்காக ஜியோப்பிரே சாசர் தன் வான்கோள நூலுக்காக உருவாக்கிய நடையில் அமைந்துள்ளது. மேலும், இவர் சாசரை பெயரிட்டு அழைக்கிறார். இதன் பின்னிணைப்புப் பட்டியல்கள் துல்லியமான கணக்கீடுகளோடு செப்பமாகப் படியெடுக்கப்பட்டுள்ளதை விளக்குகின்றன.  
பிறகு, இவர் கடைசியில் புனித அல்பான்சு அபேவுக்கே திரும்பிவிட்டதாகத் தெரிகிறது. இவர் அபேயின் துறவியாக 1397 மே காலமிட்ட பாப்பிரசுத் தாள் அங்கே கிடைத்துள்ளது. இவர் வாழ்நாள் இறுதிமட்டும் அங்கேயே வாழ்ந்திருக்கலாம். இதற்குப் பின்னர் இவரைப் பற்றிய தகவலேதும் கிடைக்கவில்லை. சிறிது காலத்துக்குப் பிறகு அவர் அங்கேயே இறந்திருக்கலாம்.
# ஜான் வெசுட்டுவிக்

## தற்கால ஆய்வு

வெசுட்டுவிக்கின் *Equatorie* கையெழுத்துப்படி கேம்பிரிட்ஜ் பீட்டர்கவுசு நூலகத்தில் 1538 இல் ஏன் 1472 அளவிலேயே இருந்துள்ளது. வரலாற்றாசிரியர் தெரேக் தெ சோல்லா பிரைசு 1951 இல் இதைக் கண்டறிந்து உலகளாவிய தலைப்புச் செய்திகளை வெளியட வைத்தார். பிரைசு இது ஜியோப்பிரே சாசரின் கையால் எழுதிய படியெனவும் நூலாசியரும் அவரே எனவும் நம்பியுள்ளார். இது முரண்பட்ட உரிமைபாராட்டல்; இதை சாசரின் மாணவ ஆசிரியர்களே ஐயுறவுடன் நோக்கினர். இம்முடிவு வானியல் வரலாற்றாசிரியர் ஜான் நார்த்தின் தாக்கத்தால் விளைந்ததாகும். காரி ஆன்னி இரேண்டு 2014 இல் இந்தக் கையெழுத்துப்படி வெசுட்டுவிக்கின் கையில் இருந்ததாக காட்டியுள்ளார். செபு பைக்கு 2020 இல் வெசுட்டுவிக்கின் முழுவாழ்க்கை வரலாற்றையும் எழுதி, இவரது வாழ்க்கைக்கும் பனிகளுக்கும் புதிய சான்றை வெளிப்படுத்தியுள்ளார்.
# ஜான் வெசுட்டுவிக்

## தகவல் வாயில்கள்

-
-
-
-
-
# இசுதானா மெலாவத்தி

**இசுதானா மெலாவத்தி** (மலாய்: *Istana Melawati Putrajaya*; ஆங்கிலம்: *Melawati Palace*); என்பது மலேசியாவின் மாமன்னரான யாங் டி பெர்துவான் அகோங் (*Yang di-Pertuan Agong*) அவர்களின் இரண்டாவது அதிகாரப்பூர்வ இல்லமாகும்.  
கோலாலம்பூர், டாமன்சாரா ஜாலான் துவாங்கு அப்துல் ஆலிம் (*Jalan Tuanku Abdul Halim*); எனும் டூத்தா சாலையில் (ஜாலான் டூத்தா - Jalan Duta) அமைந்துள்ள முதன்மை அரண்மனைக்கு அடுத்த நிலையில் இந்த இசுதானா மெலாவத்தி அரண்மனை உள்ளது.
# இசுதானா மெலாவத்தி

## பொது

பாரம்பரிய மலாய் அரச வடிவமைப்பில் அமைக்கப்பட்டு உள்ள அந்த அரண்மனை, மலேசியா நாட்டின் முதல் நவீன அரண்மனை ஆகும். மலாய் உலகத்துடன் சார்ந்த கட்டிடக் கலைகளில் ஒன்றாகத் திகழ்கிறது. இந்த அரண்மனை ஐந்து அடுக்குக் கூரைகள் கொண்ட கட்டுமானமாகும்.  
மலேசியா, புத்ராஜெயா கூட்டாட்சி பிரதேசத்தில் உள்ள ஓர் உயர்ந்த மலைச் சிகரத்தில் இந்த அரண்மனை அமைந்துள்ளது. கடல் மட்டத்தில் இருந்து 125 மீட்டர் உயரத்தில் அமைந்து உள்ள இந்த அரண்மனையில் இருந்து புத்ராஜெயாவின் முழுப் பகுதியையும் பார்க்கலாம்.
# இசுதானா மெலாவத்தி

## வரலாறு

மெலாவத்தி அரண்மனை புத்ராஜெயாவின் 1-ஆவது புறநகர்ப் பகுதியில் (*Precinct 1, Putrajaya*) அமைந்துள்ளது. அரண்மனையின் கட்டுமானம் 1999-இல் தொடங்கி 2002-இல் நிறைவடைந்தது. இது ஓர் உல்லாச விடுதி அமைப்பைக் கொண்டுள்ளது. மாமன்னரின் ஓய்வுத் தளமாகவும் செயல்படுகிறது.  
இந்த அரண்மனைக்கான பெயரை சிலாங்கூரின் மாமன்னர் சுல்தான் சலாவுதீன் அப்துல் அஜீஸ் ஷா (*Sultan Salahuddin Abdul Aziz Shah of Selangor*) வழங்கினார். மெலாவத்தி (*Melawati*) என்றால் காவலர் கோபுரம் என்று பொருள்.
# இசுதானா மெலாவத்தி

## கட்டிடக்கலை

இந்த அரண்மனையை செனி பகரி அர்கிடெக் (*Senibahri Arkitek*) கட்டிடக்கலை நிறுவனத்தைச் சேர்ந்த ராஜா கமருல் பகரின் (*Raja Kamarul Bahrin*) என்பவர் வடிவமைத்தார்.  
மெலாவத்தி அரண்மனை நான்கு முக்கியக் கூறுகளை உள்ளடக்கியது:  
- அரச பிரிவு - தனியார் குடியிருப்பு (*Royal Wing - Private quarters*)
- வரவேற்பு பிரிவு - சடங்கு வரவேற்பு மண்டபம் (*Reception Wing - Ceremonial Reception Hall*)
- விருந்து பிரிவு - விருந்து நிகழ்ச்சிகள் (*Banquet Wing - Functions*)
- நிர்வாகத் தொகுதி - அலுவலகங்கள் (*Administrative Block - Offices*)
# இசுதானா மெலாவத்தி

## கட்டிடக்கலை

### உயரமான கோபுரங்கள்

மூன்று உயரமான கோபுரங்கள் அரண்மனையின் பக்கத்திலும் மையத்திலும் ஒரு முக்கியமான அமைப்பை உருவாக்குகின்றன. இந்தக் கோபுரங்கள் இடைக்கால மலாய் அரண்மனைகளில் காணப்படும் பழைய காவல் கோபுரங்களைக் குறிக்கின்றன.  
மூன்று அடுக்கு கூரைகள், கிழக்கு கடற்கரையின் மலாய் பாரம்பரிய கூரை வடிவமைப்புகளை பிரதிபலிக்கின்றன. அரண்மனைச் சந்திப்புக் கூடத்தில் (*Meeting Wing*), செங்கால் மரத்தால் (*Chengal Wood*) செய்யப்பட்ட ஒரு காவலர் கோபுரம் உள்ளது.
# அருட்லா கமலா தேவி

**அருட்லா கமலா தேவி** (*Arutla Kamala Devi*) ஒரு இந்திய அரசியல்வாதி, சுதந்திர போராட்ட வீரர் மற்றும் இந்தியப் பொதுவுடைமைக் கட்சியின் தலைவர் ஆவார். இவர் 1952 முதல் 1967 வரை தொடர்ந்து 3 முறை அலையர் தொகுதியை பிரதிநிதித்துவப்படுத்தினார். ஐதராபாத் நிசாமின் ஆட்சிக்கு (முன்னாள் ஐதராபாத்து சமத்தானத்தின் கடைசி ஆட்சியாளர்) எதிராக ஆயுதமேந்திய சுதந்திரப் போராட்டத்தில் தலைவர்கள் மற்றும் போராளிகளில் ஒருவராகவும் இருந்தார். நிஜாமின் நிலப்பிரபுத்துவ ஆட்சியைக் கவிழ்க்க 1940களில் இன்றைய தெலங்கானா மாநிலத்தில் உள்ள ஏழை விவசாயிகளுடன் கம்யூனிஸ்டுகள் இணைந்தனர். இது இந்தியாவின் மிகப்பெரும் சுதந்திரப் போராட்டத்தில் துணை இயக்கமாக இருந்தது. இந்தியாவின் முதல் பெண் எதிர்க்கட்சித் தலைவரும் இவர் ஆவார்.
# இராசபேட்டை

**இராஜபேட்டை** (*Rajapeta*) ஒரு வரலாற்று முக்கியத்துவம் வாய்ந்த இடமாகும். இது சமத்தான் இராசபேட்டா என்று பிரபலமாக அறியப்படுகிறது. இந்த நகரம் இந்தியாவின் தெலங்காணா மாநிலத்தின் பிரபலமான கோட்டைகளில் ஒன்று யதாத்ரி புவனகிரி மாவட்டத்தில் அமைந்துள்ளது. தெலங்காணாவின் 'தெற்கு நுழைவாயில்' என்றும் அழைக்கப்படும் இராசபேட்டை, மாநிலத்தில் தனித்துவம் வாய்ந்தது. இந்த மாநிலம் மிகவும் பிரபலமான சமத்தானங்களில் ஒன்றாகும். இது யாதாத்ரி-புவனகிரி மாவட்டத்தில் உள்ள புகழ்பெற்ற புண்ணியத் தலமான யாதகிரி குட்டாவிலிருந்து சுமார் 20 கி.மீ தொலைவில் உள்ளது. இங்கு காகத்தியர் காலத்து கோட்டைகளை இன்றும் காணலாம். இராசபேட்டாவின் வரலாற்றுச் சின்னங்கள் சிதிலமடைந்து காணப்பட்டாலும், இன்றும் பலவற்றை நாம் வாழும் சாட்சியங்களாகக் காணலாம். நிசாம் ஆட்சியின் போது ஐதராபாத்து சமத்தானத்தின் 14 சமத்தானங்களில் இராஜபேட்டை சன்த்தான் ஒன்றாகும். இப்பகுதிக்கு 250 ஆண்டுகால வரலாறு உண்டு. பல வரலாற்று கட்டிடங்கள், கட்டிடங்கள், கண்ணாடி மேடுகள், தோட்டங்கள், வீரர்களின் அணிவகுப்பு மற்றும் பரந்த சாலைகள் ஆகியவற்றை இன்னும் இங்கு காணலாம்.
# செயந்த பட்டாச்சார்யா

**செயந்த பட்டாச்சார்யா** (*Jayanta Bhattacharya*) இந்திய தேசிய காங்கிரஸைச் சேர்ந்த ஒரு இந்திய அரசியல்வாதி ஆவார். இவர் 1996 ஆம் ஆண்டில் மேற்கு வங்கத்தில் உள்ள தாம்லுக்கில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். அவர் திரிணாமுல் காங்கிரசின் ஆதரவுடன் சுயேச்சை வேட்பாளராக மாநிலங்களவைக்குத் தேர்ந்தெடுக்கப்பட்டார், ஆனால், இவர் 2002 ஆம் ஆண்டில் காங்கிரசில் மீண்டும் இணைந்தார்.
# துருவ் நாராயண் சிங்

**துருவ் நாராயண் சிங்** (சூலை 26, 1959) ஓர் இந்திய அரசியல்வாதி ஆவார். இவர் இந்தியாவின் மத்தியப் பிரதேச மாநிலத்தில் செயல்பட்டு வருகிறார். இவர் சத்னா மாவட்டத்தில் உள்ள ராம்பூர் பகேலனில், மத்தியப் பிரதேசத்தின் முன்னாள் முதல்வர் கோவிந்த் நாராயண் சிங்குக்கு மகனாகப் பிறந்தார், இவர் விந்தியப் பிரதேசத்தின் முதல் பிரதமர் அவதேஷ் பிரதாப் சிங்கின் மகனாவார். இவர் போபால் மத்தியா சட்டமன்றத் தொகுதியிலிருந்து மத்தியப் பிரதேச சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். ஒரு சட்டமன்ற உறுப்பினராகவும் தவிர, இவர் ஜாஹிதா பர்வேசுடன் சேர்ந்து சமீபத்திய செலா மசூத் கொலை வழக்கில் குறிப்பிடத்தக்கவர். காங்கிரசு தலைவர் நசீர் இசுலாத்தை தோற்கடித்து துருவ் நாராயண் சிங் சட்டமன்ற உறுப்பினர் ஆனார்.
# மக்கள் பிரதிநிதித்துவ சட்டம் 1951

**மக்கள் பிரதிநிதித்துவச் சட்டம், 1951** என்பது இந்திய நாடாளுமன்றத்தின் ஒரு சட்டமாகும். இச்சட்டத்தை நாடாளுமன்றத்தில் இந்திய சட்ட அமைச்சர் டாக்டர் பி.ஆர். அம்பேத்கர் இந்தியாவின் முதல் பொதுத் தேர்தலுக்கு முன், இந்திய அரசியலமைப்பின் 327வது பிரிவின் கீழ், தற்காலிக நாடாளுமன்றத்தில் அறிமுகப்படுத்தப்பட்டு சட்டம் இயற்றப்பட்டது. நாடாளுமன்றம் மற்றும் மாநிலங்களின் சட்டப் பேரவைகளுக்கு தேர்தல் நடத்துவதற்காக 1950ம் ஆண்டு *மக்கள் பிரதிநிதித்துவ சட்டம்* இயற்றப்பட்டது. இதனைத் தொடர்ந்து 1951ம் ஆண்டில் இச்சட்டத்தின் விதிமுறைகள் வெளியிடப்பட்டது. இச்சட்டம் வாக்காளர் பட்டியல் தயாரிப்பது மற்றும் பட்டியலை திருத்தி அமைப்பது உள்ளிட்ட விஷயங்கள் குறித்து விவரிக்கிறது. தேர்தல் நடத்துவதற்கான அனைத்து செயல்பாடுகளும் 1951ம் ஆண்டு மக்கள் பிரதிநிதித்துவ சட்டத்தின் விதிமுறைகளுக்கு உட்பட்டது. தேர்தலுக்கான அறிவிப்பு வெளியிடுதல், வேட்புமனுதாக்கல், மனுபரிசீலனை, மனு வாபஸ் பெறுதல், வாக்குப்பதிவு, வாக்கு எண்ணிக்கை உள்ளிட்ட அனைத்தும் இச்சட்டத்தின்படியே பின்பற்றப்படுகிறது.  
மேலும் தேர்தல் முடிவுகள் அல்லது தேர்தல் தொடர்பாக எழுப்பப்படும் அனைத்து பிரச்னைகளும், வழக்குகளும் இச்சட்ட விதிமுறைகளுக்கு ஏற்ப கையாளப்படுகின்றன. இந்த சட்டத்தின் கீழ் தேர்தல் தொடர்பான வழக்குகளை அந்தந்த மாநில உயர் நீதிமன்றத்தில் தொடரலாம். ஆனால், தேர்தல் முடிந்த பிறகே வழக்கு தொடர முடியும். தேர்தல் நடைமுறை செயல்பாட்டில் இருக்கும்போது இதுபோன்ற வழக்குகளை தொடர முடியாது. இந்தியத் தேர்தல் ஆணையத்தின் முடிவுகள் மற்றும் ஆணைய அதிகாரிகளின் செயல்பாட்டால் பாதிக்கப்படுவோர் இந்த சட்டத்தின் கீழ் தீர்வு காண முடியும்.
# மக்கள் பிரதிநிதித்துவ சட்டம் 1951

## பின்னணி

அரசியலமைப்பை உருவாக்குவதற்காக 9 டிசம்பர் 1946 அன்று தேர்ந்தெடுக்கப்பட்ட அரசியல் நிர்ணய சபையால் இயற்றப்பட்ட அரசியலமைப்புச் பெரும்பாலான சட்டப் பிரிவுகள் 26 ஜனவரி 1950 அன்று நடைமுறைக்கு வந்ததது. அன்றைய நாள் குடியரசு நாள் என்று அழைக்கப்படுகிறது. அரசியலமைப்பின் XXI பகுதி மொழிபெயர்ப்பு விதிகளைக் கொண்டிருந்தது. பகுதி XXI இன் பிரிவுகள் 379 மற்றும் 394, தற்காலிக நாடாளுமன்றத்திற்கான விதிகள் மற்றும் குடியுரிமை போன்ற விதிகளைக் கொண்ட பிற கட்டுரைகள், அரசியலமைப்பை ஏற்றுக்கொள்ளப்பட்ட நாளான 26 நவம்பர் 1949 அன்று நடைமுறைக்கு வந்தது. 25 அக்டோபர் 1951 அன்று நடத்தப்பட்ட 1951 இந்தியப் பொதுத் தேர்தலுக்காக 1951 இந்திய அரசியலமைப்புச் சட்டப் பிரிவு 43-கீழ் தற்காலிக நாடாளுமன்றம், மக்களை பிரதிநிதித்துவப்படுத்துவதற்கான அடிப்படை தகுதி, இந்திய குடியுரிமை மற்றும் மக்கள் பிரதிநிதித்துவ சட்டம், 1950 இன் பிரிவு 16 இன் கீழ் வாக்களிக்க தகுதியற்றவர்கள் குறித்து விளக்கப்பட்டுள்ளது.
# மக்கள் பிரதிநிதித்துவ சட்டம் 1951

## திருத்தங்கள்

சட்டம் பல முறை திருத்தப்பட்டது, ஆனால் சில குறிப்பிடத்தக்க திருத்தங்கள் அடங்கும். மக்கள் பிரதிநிதித்துவம் (திருத்தம்) சட்டம், 1966 (47 இன் 1966), இது தேர்தல் தீர்ப்பாயங்களை நீக்கியது மற்றும் தேர்தல் மனுக்களை உயர் நீதிமன்றங்களுக்கு மாற்றியது. அதன் உத்தரவுகளை உச்ச நீதிமன்றத்தில் மேல்முறையீடு செய்யலாம். இருப்பினும், குடியரசுத் தலைவர் மற்றும் துணை குடியரசுத் தலைவர் தேர்தல் தொடர்பான சர்ச்சைகள் உச்ச நீதிமன்றத்தால் நேரடியாக விசாரிக்கப்படும்.
மக்கள் பிரதிநிதித்துவம் (திருத்தம் மற்றும் சரிபார்ப்பு) சட்டம், 2013 (29 இன் 2013)
மக்கள் பிரதிநிதித்துவ (திருத்த) மசோதா, 2016 மக்களவையில் வருண் காந்தியால் அறிமுகப்படுத்தப்பட்டது.
# மக்கள் பிரதிநிதித்துவ சட்டம் 1951

## செயல்பாடுகள்

அரசியல் கட்சிகளின் பதிவு இந்த சட்டத்தின் பிரிவு 29A இன் விதிகளால் நிர்வகிக்கப்படுகிறது. இது நாடாளுமன்ற மக்களவை மற்றும் சட்டமன்றத் தொகுதிகளை மறுவரையறுப்பதற்கான நடைமுறைகளை வகுக்கிறது. மேலும் நாடாளுமன்றம் மற்றும் சட்டமன்றத் தொகுதிகளை ஒதுக்குகிறது. வாக்காளர் பட்டியல் தயாரிப்பதற்கான நடைமுறை, வாக்காளர்களின் தகுதியை நிர்ணயம் செய்தல், தொகுதிகளை வரையறுத்தல், மக்களவையில் பட்டியல் சமூகத்தவர்களுக்கான இட ஒதுக்கீடு செய்தல். மேகாலயா, மிசோரம், நாகாலாந்து மற்றும் திரிபுரா ஆகிய மாநிலங்களில் பட்டியலிடப்பட்ட பழங்குடியினருக்கு ஒதுக்கப்பட வேண்டிய தொகுதிகளைத் தீர்மானிக்க தேர்தல் ஆணையத்திற்கு அதிகாரம் வழங்குகிறது. இச்சட்டப்படி கீழ்கண்டவர்களின் தேர்தல், பதவிக்காலம், வழக்குக்கள் ஆகியவைகள் குறித்து விளக்குகிறது.
1. இந்தியக் குடியரசுத் தலைவர்
1. இந்தியக் குடியரசுத் துணைத் தலைவர்
1. இந்தியப் பிரதமர்
1. இந்திய மக்களவைத் தலைவர்
1. நாடாளுமன்ற மக்களவை & மாநிலங்களவை உறுப்பினர்கள்
1. மாநிலங்கள் & ஒன்றியப் பகுதிகளின் சட்டமன்ற உறுப்பினர்கள்
# மக்கள் பிரதிநிதித்துவ சட்டம் 1951

## இச்சட்டப்படி தகுதி நீக்கத்திற்கான காரணங்கள்

- மத்திய & மாநில அரசு ஊழியர்கள் & ஆசிரியர்கள், அரசு உதவி பெரும் பள்ளி அல்லது நிறுவனங்களின் ஆசிரியர்கள் அல்லது ஊழியர்கள் தேர்ந்தெடுக்கப்பட்ட அரசியல் பிரதிநிதிகளான நாடாளுமன்றம் மற்றும் சட்டமன்ற உறுப்பினர்கள், மத்திய & மாநில அரசின் அமைச்சர்கள், ஆளுநர்கள் மற்றும் துணை நிலை ஆளுநர்கள் மக்கள் பிரதிநிதித்துவச் சட்டத்தின் பிரிவு 9 (ஏ) மற்றும் அரசியலமைப்பின் 102 மற்றும் 191 (இ) பிரிவுகளின் கீழ் **லாபம் பெறும் பதவியை** (**Office of profit**) வகிக்கக் கூடாது. மீறி வகித்தால் ஏற்கனவே வகித்து வரும் மக்கள் பிரதிநிதித்துவப் பணியை இழப்பர்.
- குற்ற வழக்குகளில் இரண்டு ஆண்டுகள் மற்றும் அதற்கும் அதிக காலத்திற்கு சிறை தண்டனை பெற்ற மக்கள் பிரதிநிதிகள் உறுப்பினர் பதவியிலிருந்து தகுதி நீக்கம் செய்யப்படுவர். எடுத்துக்காட்டு: ராகுல் காந்தி, மக்களவை உறுப்பினர் பதவியிலிருந்து தகுதி நீக்கம் செய்யப்பட்ட நாள் 24 மார்ச் 2023